KOMISSION ASETUS (EY) N:o 1891/96,
annettu 30 päivänä syyskuuta 1996,
yhteisön sekä Baltian maiden välisissä assosiointisopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1713/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Viron tasavallan välisen vapaakauppaa ja kaupan liitännäistoimenpiteitä koskevan sopimuksen soveltamista koskevista tietyistä menettelyistä 29 päivänä toukokuuta 1995 annetun neuvoston asetuksen (EY) N:o 1275/95 (1) ja erityisesti sen 1 artiklan,
ottaa huomioon Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Liettuan tasavallan välisen vapaakauppaa ja kaupan liitännäistoimenpiteitä koskevan sopimuksen soveltamista koskevista tietyistä menettelyistä 29 päivänä toukokuuta 1995 annetun neuvoston asetuksen (EY) N:o 1276/95 (2) ja erityisesti sen 1 artiklan,
ottaa huomioon Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Latvian tasavallan välisen vapaakauppaa ja kaupan liitännäistoimenpiteitä koskevan sopimuksen soveltamista koskevista tietyistä menettelyistä 29 päivänä toukokuuta 1995 annetun neuvoston asetuksen (EY) N:o 1277/95 (3) ja erityisesti sen 1 artiklan,
sekä katsoo, että
komission asetuksen (EY) N:o 1713/95 (4), sellaisena kuin se on muutettuna asetuksella (EY) N:o 2931/95 (5), 4 artiklan 1 kohdassa säädetään, että todistushakemukset voidaan jättää ainoastaan kunkin vuosineljänneksen kymmenen ensimmäisen päivän kuluessa,
kyseisten maiden kanssa meneillään olevien neuvottelujen yhteydessä maatalousmyönnytysten mukautustoimenpiteistä, joista on sovittu kyseisissä sopimuksissa, on sovittu itsenäisinä ja siirtymäkauden toimina sopimusten väliaikaisten lisäpöytäkirjojen voimaantuloon saakka; näitä toimenpiteitä sovelletaan 1 päivästä heinäkuuta 1996 alkaen; neuvoston hyväksyminen asetukselle, jossa kyseisistä toimenpiteistä säädetään, on kuitenkin viivästynyt; sen vuoksi olisi lykättävä yhdellä kuukaudella todistushakemusten jättöaikaa neljännen vuosineljänneksen osalta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausuntojen mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (EY) N:o 1713/95 4 artiklan 1 kohdan viimeinen alakohta seuraavasti:
" Kuitenkin 1 päivänä lokakuuta alkavan ja 31 päivänä joulukuuta 1996 päättyvän vuosineljänneksen osalta todistushakemukset voidaan jättää ainoastaan kymmenen päivän kuluessa, joka alkaa 1 päivästä marraskuuta".
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1996.